paragraph_text: Proizvodni program je uzgoj toplovodne slatkovodne ribe slijeva Save i Drave. 90% proizvodnje je proizvodnja šarana, a zastupljeni su još som smuđ, štuka, patuljasti somić, bijeli amur, sivi glavaš, bijeli glavaš, linjak, srebrni karas, zlatni karas i jegulja. Prehrana su žitarice uzgojene na hrvatskim poljima, primjenjuje se prirodna dezinfekcija, gnojidba ribnjaka je putem organskih gnojiva. Ribnjačarstvo Poljana danas uzgoji oko 1100 tona ribe. Hrvatska gospodarska komora dodijelila je Ribnjačarstvu Poljani oznaku Izvorno hrvatsko (poljanski šaran) i Hrvatska kvaliteta.